Aachens rådhus

Aachens rådhus er bygget i gotisk stil i første halvdel av 1300-tallet. Rådhuset ligger i gamlebyen i Aachen, nær Aachenkatedralen. Rådhuset er bygget over restene av palasset i Aachen som ble bygget av Karl den store omkring år 800. Rådhuset ble restaurert i nygotisk stil på 1800-tallet, og fikk da fresker fra Karl den stores liv, utført av Alfred Rethel. Det ble ødelagt i en brann i 1884, og gjeninnviet av Keiser Wilhelm i 1902. Det ble senere skadet under et rhinsk separatistopprør i 1923 og under bombeangrep i 1943–44. Rådhuset har en historisk utstilling med kopier av gjenstander fra Karl den stores tid. Karlsprisen deles ut her hvert år. Referanser Eksterne lenker (nl) Offisielt nettsted (en) Aachen City Hall – kategori av bilder, video eller lyd på Commons